Rukous vihaa ja katkeruutta vastaan
Minä olen vihainen ja inhoan sitä, mitä näen.
Haluisin unohtaa katkeruuteni ja kalvavan vihani.
Minä näen, ettei se kanna hyvää hedelmää.
Ja kuitenkin tunnen salaista tyydytystä vihassani.
Auta minua Jeesus unohtamaan menneet -
ja ota pois tämä viha sydämestäni.
Minä jätän tuomion sinun käteesi Herra, -
auta minua ja rakenna rauha sydämeeni ― ilman omia ehtojani.
Ainoastaan ja vain sinun tahtosi ja oikeudenmukaisuutesi -
tuomitkoon hänet ja minut.
Sillä kaikki kunnia, kaikki voima, kaikki ylistys kuuluu sinulle Jeesus.